Rakvere Reaalkool

Rakvere Reaalkool (varem Rakvere Reaalgümnaasium ja ka Rakvere 3. Keskkool) on põhikool Lääne-Virumaal Rakveres. Kool avati ja alustas tööd 1. septembril 1973. Kooli aadress on Võidu tänav 67.

 Kooli ajalugu 
Koolimaja ehitati Pagusoo äärde endise katoliku kiriku kohale ja selle loomise aluseks oli ENSV MN otsus 24.07.1972. Hoone ehitamine venis, ehitajaks oli Rakvere MEK. Kool avati 1. septembril 1973 Rakvere I ja II 8-klassilise kooli baasil. Sel päeval tulid Tartu ja Barbaruse tänava koolimaja juurest õpilaste kolonnid uue koolimaja juurde. Tseremoonia avas haridusosakonna juhataja Lembit Kõrgessaar. Sümboolse võtme võttis vastu direktor Matti Piirimaa. Ehitus oli tehtud tüüpprojekti järgi 1392 õpilasele (32 klassikomplekti).

 Rakvere 3. Keskkool 
Kool avati 1. septembril 1973 Rakvere I ja II 8-klassilise kooli baasil. Sel päeval tulid Tartu ja Johannes Vares-Barbaruse tänava koolimaja juurest õpilaste kolonnid uue koolimaja juurde. Tseremoonia avas haridusosakonna juhataja Lembit Kõrgessaar, sümboolse võtme võttis vastu direktor Matti Piirimaa.

Kooli esimesel tegevusaastal õppis koolis 1159 õpilast kokku 33 klassikomplektis. 2002/2003. õppeaastal oli neid aga vastavalt 1163 ja 36. 2007/2008. õppeaastal aga omakorda vastavalt 945 ja 34. Kõige rohkem õpilasi oli koolis 1984/85. õppeaastal – 1401 õpilast. Kõige rohkem klassikomplekte oli aga 1987/88. õppeaastal – 43 komplekti. Esimesel õppeaastal oli koolis 57 õpetajat. Süvendatult õpetati keemiat, saksa keelt, vene keelt, oli ka raadiotehnika kallakuga klass. Esimene lend lõpetas 1975. aasta kevadel.

 Rakvere Reaalgümnaasium 
Rakvere 3. Keskkool nimetati 22. veebruaril 1995 Rakvere Reaalgümnaasiumiks.

 Rakvere Reaalkool 
Rakvere Reaalgümnaasium nimetati 29. augustil 2022 Rakvere Reaalkooliks.

 Direktorid 
DirektoridDirektorAmetis oldud aastadMuu infoMatti Piirimaa1973–1987Varem töötas ta Rakvere Internaatkoolis õppealajuhatajana ning 1987. aastal asus tööle Rakvere haridusosakonna juhatajana.Aare Treial1987–1996Varem töötas ta Elva õhtukeskkooli direktorina ning 1996. aastal sai Luunja Keskkooli direktoriks.Martti Marksoo1996–Varem töötas ta samas koolis geograafia ja majandusõpetuse õpetajana.

 Tähtpäevad 
 2003. aasta 21.–26. aprillil tähistas Rakvere Reaalkool 30. aastapäeva. 
 2008. aasta 14.–20. aprillil tähistas Rakvere Reaalkool juubelinädalaga 35. aastapäeva.
 2013. aasta 22.–27. aprillil tähistas Rakvere Reaalkool juubelinädalaga 40. aastapäeva.
 2024. aasta 5.–7. juunil korraldas Rakvere Reaalkool oma esimesed olümpiamängud, kus osalesid Reaalkooli õpilased.

 Välislingid 
 Kooli koduleht

Kategooria:Rakvere koolid